Document ID: 32005R1187

32005R1187
L 193/20
JURNALUL OFÍCIAL AL UNIUNII EUROPENE
REGULAMENTUL (CE) NR. 1187/2005 AL COMISIEI
din 22 iulie 2005
de modificare a Regulamentului (CE) nr. 1859/82 privind selectarea exploatațiilor cu evidență contabilă proprie în vederea determinării veniturilor exploatațiilor agricole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 79/65/CEE al Consiliului din 15 iunie 1965 de creare a unei rețele de colectare de date contabile privind veniturile și activitatea economică a exploatațiilor agricole în Comunitatea Economică Europeană (1), în special articolul 4 alineatul (4),
întrucât:
(1)
Articolul 2 din Regulamentul (CEE) nr. 1859/82 al Comisiei (2) stabilește pentru fiecare stat membru pragul dimensiunii economice a exploatațiilor cu evidență contabilă proprie, incluse în domeniul de observație al rețelei de informații contabile agricole.
(2)
În ceea ce privește Germania, schimbări structurale au condus la diminuarea numărului exploatațiilor mici și a contribuției acestora la producția agricolă totală. Nu mai este prin urmare necesar să fie luate în considerare pentru a prezenta corespunzător activitatea agricolă. De aceea este oportun să se ridice pragul de la 8 UDE la 16 UDE.
(3)
În ceea ce privește Cipru, trebuie ridicat pragul inițial fixat la 1 UDE la 2 UDE dat fiind faptul că exploatațiile de mai puțin de 2 UDE reprezintă numai 7 % din totalul marjei brute standard. Partea cea mai reprezentativă din activitatea agricolă poate prin urmare să fie acoperită chiar dacă pragul exclude exploatațiile de dimensiune mai mică.
(4)
Numărul exploatațiilor cu evidență contabilă proprie, care trebuie selectate pe circumscripție, se stabilește pentru fiecare stat membru în anexa I la Regulamentul (CEE) nr. 1859/82. În ceea ce privește Spania, Italia, Austria, Portugalia și Finlanda, numărul exploatațiilor cu evidență contabilă proprie a rămas multă vreme neschimbat în ciuda scăderii substanțiale a numărului de exploatații. Această scădere a fost însoțită de o ameliorare a uniformității exploatațiilor astfel încât este posibil să se obțină o reprezentativitate satisfăcătoare pe baza unui eșantion mai mic decât cel care este utilizat în prezent. Ca urmare a acestei schimbări structurale, numărul exploatațiilor cu evidență contabilă proprie care trebuie selectate în Spania, Italia, Austria, Portugalia și Finlanda poate fi diminuat. Cu toate acestea, pentru anumite circumscripții din Spania și din Italia, este necesar să se mărească acest număr având în vedere ameliorarea metodelor statistice utilizate pentru selecție.
(5)
Este oportun să se revadă numărul exploatațiilor cu evidență contabilă proprie stabilit pentru Malta ținând cont de noile informații cu privire la structura agricolă a acestei țări.
(6)
Prin urmare, este oportun să se modifice Regulamentul (CE) nr. 1859/82 în consecință.
(7)
Măsurile prevăzute de prezentul regulament sunt conforme cu avizul Comitetului comunitar pentru rețeaua de informații contabile agricole,
ADOPTĂ PREZENTUL REGULAMENT:
Articolul 1
Regulamentul (CEE) nr. 1859/82 se modifică după cum urmează:
1.
Articolul 2 se înlocuiește cu următorul text:
„Articolul 2
Pragul de dimensiune economică menționat la articolul 4 din Regulamentul nr. 79/65/CEE se stabilește după cum urmează pentru exercițiul contabil 2006, perioada de douăsprezece luni consecutive care începe între 1 ianuarie 2006 și 1 iulie 2006, pentru următoarele exerciții:
-
Belgia: 16 UDE
-
Republica Cehă: 4 UDE
-
Danemarca: 8 UDE
-
Germania: 16 UDE
-
Estonia: 2 UDE
-
Grecia: 2 UDE
-
Spania: 2 UDE
-
Franța: 8 UDE
-
Irlanda: 2 UDE
-
Italia: 4 UDE
-
Cipru: 2 UDE
-
Letonia: 2 UDE
-
Lituania: 2 UDE
-
Luxemburg: 8 UDE
-
Ungaria: 2 UDE
-
Malta: 8 UDE
-
Țările de Jos: 16 UDE
-
Austria: 8 UDE
-
Polonia: 2 UDE
-
Portugalia: 2 UDE
-
Slovenia: 2 UDE
-
Slovacia: 6 UDE
-
Finlanda: 8 UDE
-
Suedia: 8 UDE
-
Regatul Unit (fără Irlanda de Nord): 16 UDE
-
Regatul Unit (doar Irlanda de Nord): 8 UDE”.
2.
Anexa I se modifică în conformitate cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică începând cu exercițiul contabil 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 iulie 2005.

Labels: 18
19
6